Argentina bayrağı

Argentina bayrağı — Argentinanın Dövlət bayrağı

Argentinanın dövlət bayrağı rəsmi olaraq 1818-ci ilin fevral ayının 25-də təsdiqlənib. Bayraq mərkəzdə günəş şəkli həkk olunmuş 3 bərabər üfüqi zolaqdan ibarətdir: Mavi, ağ və mavi. Mavi, ağ rənglər səmanın və And dağlarındakı qarın rəmzidir. 1818-ci ildə bayrağa əlavə edilmiş günəş şəkli isə Argentinanın milli rəmzi hesab olunur. Onlar bayraqdakı günəşə Sole de Mayo, yəni "May günəşi" deyirlər. O, 1810-cu ilin may ayının 25-də buludlu səmada günəşin peyda olmasını xatırladır. Həmin tarixdə ölkədə müstəqillik lehinə ilk kütləvi nümayiş keçirilib.

Kateqoriya:Ölkə bayraqları
Kateqoriya:Ağ və göy bayraqlar
Kateqoriya:25 fevralda yarananlar
Kateqoriya:1818-ci ildə yarananlar
Kateqoriya:Günəş təsviri olan bayraqlar